- Hindi News
- National
- क्रोध रूपी राक्षस को भगाने के लिए क्षमा रूपी शस्त्र का उपयोग करें: विवेक सागर
क्रोध रूपी राक्षस को भगाने के लिए क्षमा रूपी शस्त्र का उपयोग करें: विवेक सागर
ज्ञान वल्लभ उपाश्रय प्रांगण में गुरुवार को जैन मुनि महेंद्र सागर के शिष्य विवेक सागर ने प्रवचन देते कहा कि मानव जीवन भाव परिवर्तन के लिए मिला है। वर्तमान समय में क्रोध एक मनोविकार के रूप में उभर कर आया है। आज बाल, युवा, वृद्ध हर उम्र का व्यक्ति इसके शिकंजे में फंसा हुआ है। हमें यह क्रोध कभी बुरा लगा ही नहीं इसलिए हमने उसे संभालकर रखा। उम्र के साथ ही यह बढ़ता गया। हमारा अपना बन गया। ये मनोविकार हमें सुखदाई लगा तो हमने मान लिया कि इसके बिना हमारा काम नहीं चलेगा और क्षमा के स्थान पर क्रोध को प्रतिष्ठित कर दिया।
मुनिश्री ने कहा कि आश्चर्य होता है हमें कपड़ों पर सलवटे, चेहरे पर दाग, बालों की उलझन, मुंह की दुर्गन्ध पसंद नहीं, पर मन में रह रहा क्रोध रूपी विष पसंद है। महापुरुषों के जीवन में क्षमा का महत्त्व था और हमारे जीवन में क्रोध का महत्त्व है। इस क्रोध रूपी राक्षस को भगाने के लिए क्षमा का शस्त्र आवश्यक है। महावीर प्रभु ने क्षमा के द्वारा विषधर सर्प को जीवन भी अमृतमय बना दिया था। मुनि ऋषभ सागरजी मसा ने भी क्रोध के विभिन्न कारणों को दर्शाते हुए इनसे दूर रहने की प्रेरणा दी।
जिनालय में की गई त्रिर| पूजा
प्रवचन के बाद श्री शांतिनाथ जिनालय में त्रिर| पूजा हुई। पूजा के माध्यम से सम्यकदर्शन (सही मानना), सम्यकज्ञान (सही जानना), सम्यक चरित्र (सही जीना) इन तीन र|ों को कैसे प्राप्त करें। इसका भावार्थ सुन्दर गीतिका से मुनिश्री ने जिनालय में प्रस्तुत किया। जिसमें सामाजिक जनों ने प्रभु भक्ति का लाभ प्राप्त किया। मंदिर ट्रस्ट के राजेन्द्र पारख ने बताया कि महोत्सव के तीसरे दिन 3 मार्च को सुबह 8.30 बजे सत्रह भेदी पूजा के साथ मंदिर के शिखर में ध्वजारोहण व वर्षी तप आराधकों का नगर आगमन और उपाश्रय प्रांगण में मुनि वृन्द का प्रवचन होगा।
tgl_Latn sot_Latn hin_Deva hin_Deva hin_Deva hin_Deva awa_Deva hin_Deva